ՀՅԴ խմբակցության անդամ, պատգամավոր Սպարտակ Սեյրանյանը համաձայնեց, որ խնդիրը տոկոսային հարաբերությամբ չի լուծվելու. «Բայց եթե խոսում ենք որակական առումով, տիկին Զոհրաբյանի ասածը կարող եմ տարածել ամբողջ կազմի վրա: Իսկ ո՞վ ասաց, որ տղամարդ պատգամավորների ճնշող մեծամասնությունը որակյալ օրենսդրական գործունեություն է ծավալում»: Սեյրանյանը հավելեց, որ օրենքում ամրագրվող որևէ քայլ ձևական նպատակ չպետք է հետապնդի։